દરમિયાન વહેલી પરોઢના અજરખપૂર ગામની બહાર કબ્રસ્તાન નજીક બાવળોની ઝાડીઓમાંથી દાનિયલનો મૃતદેહ મળી આવ્યો હતો. જયારે રૂબાબા બેભાન હાલતમાં મળી આવતા તેને ભુજની ખાનગી હોસ્પિટલમાં સારવાર માટે દાખલ કરવામાં આવેલ હતી. જયાં તેની હાલત નાજુક જણાતા વધુ સારવાર માટે અમદાવાદ લઇ જવા કાર્યવાહી હાથ ધરવામાં આવી છે. બાળકની હત્યા કરેલ મૃતદેહ મળ્યાની જાણ થતા ભુજ વિભાગના નાયબ પોલીસ અધિક્ષક એન.વી.પટેલ સ્ટાફ સાથે અજરખપૂર પહોંચી ગયા હતા. આ બાબતે તપાસનીશ પધ્ધરના પીએસઆઇ એસ.જે.રાણાનો ટેલીફોનીક સંપર્ક સાધતા દાનિયલની હત્યા થયાનું જણાવ્યું હતું. શરીરે ઇજાના નિશાનો જણાતા ન હોવાનું જણાવ્યું હતું. બાળક સાથે સૃષ્ટિ વિરૂધ્ધનું કૃત્ય આચરાયું છે કે કેમ? તેમજ તેનું મોત કેવા કારણોસર થયેલ તે તો પીએમ થયા બાદ જ જાણી શકાશે તેવું ઉમેર્યું હતું.